চূড়ান্ত হলো সুপার লিগের ছয় দল
অবশেষে শেষ হয়েছে ঢাকা প্রিমিয়ার ডিভিশন ক্রিকেট লিগের প্রথম পর্বের খেলা। ১২টি দলের মধ্যে লড়াই শেষে সুপার লিগে উঠেছে ছয়টি দল। প্রথম পর্বের সবকটি ম্যাচ জেতা আবাহনী লিমিটেডের সঙ্গে রয়েছে শাইনপুকুর ক্রিকেট ক্লাব, মোহামেডান স্পোর্টিং ক্লাব, শেখ জামাল ধানমণ্ডি ক্লাব, প্রাইম ব্যাংক ক্রিকেট ক্লাব এবং গাজী গ্রুপ ক্রিকেটার্স।
আসরের শুরু থেকেই দুর্দান্ত ক্রিকেট খেলতে থাকা আবাহনীর পয়েন্ট ১১ ম্যাচে ২২। তাদের পেছনে ১৬ পয়েন্ট নিয়ে রয়েছে তিনটি দল- শাইনপুকুর ক্রিকেট ক্লাব, মোহামেডান স্পোর্টিং ক্লাব এবং শেখ জামাল ধানমণ্ডি ক্লাব। অর্থাৎ সুপার লিগে মাত্র দুটি ম্যাচ জিতলেই চ্যাম্পিয়ন হবে আবাহনী।
তবে সুপার লিগের চেয়ে জমেছে রেলিগেশন জোনের লড়াই। যেখানে শেষ দিন পর্যন্ত অবনমনের লড়েছে চার দল -সিটি ক্লাব, রূপগঞ্জ টাইগার্স ক্রিকেট ক্লাব, গাজী টায়ার্স ক্রিকেট একাডেমী এবং পারটেক্স স্পোর্টিং ক্লাব। প্রত্যেকেরই পয়েন্ট সমান ৪ করে। নিয়ম অনুযায়ী শেষ পর্যন্ত হেড টু হেডে বাছাই করতে হয়েছে শেষ তিনটি দল।
শেষ দিনে রূপগঞ্জ টাইগার্সকে তিন উইকেটের হারিয়ে প্রিমিয়ার লিগে টিকে গেছে পারটেক্স। চার দলের হেড টু হেড লড়াইয়ে পারটেক্স জিতেছে রুপগঞ্জ টাইগার্স ও গাজী টায়ার্সের বিপক্ষে। অন্যদিকে গাজী টায়ার্সও জিতেছিল দুই ম্যাচে। তাদের জয় রূপগঞ্জ টাইগার্স ও সিটি ক্লাবের বিপক্ষে। কিন্তু পারটেক্সের বিপক্ষে হারই কাল হয়ে দাঁড়ায় তাদের জন্য।

অবশেষে শেষ হয়েছে ঢাকা প্রিমিয়ার ডিভিশন ক্রিকেট লিগের প্রথম পর্বের খেলা। ১২টি দলের মধ্যে লড়াই শেষে সুপার লিগে উঠেছে ছয়টি দল। প্রথম পর্বের সবকটি ম্যাচ জেতা আবাহনী লিমিটেডের সঙ্গে রয়েছে শাইনপুকুর ক্রিকেট ক্লাব, মোহামেডান স্পোর্টিং ক্লাব, শেখ জামাল ধানমণ্ডি ক্লাব, প্রাইম ব্যাংক ক্রিকেট ক্লাব এবং গাজী গ্রুপ ক্রিকেটার্স।